ENVÍA A FOTO DO TEU ADORNO DE NADAL DECORANDO A RÚA
3 Decembro, 2018 en CULTURA, MOCIDADE, NOVAS, TURISMO, COMERCIO E ATENCIÓN CIDADÁ
Xa está en marcha a iniciativa de vestir Ortigueira de Nadal. Centenares de adornos orixinais confeccionados por veciños e veciñas enchen xa rúas das parroquias de Ortigueira. Labores de gancho feitas con la adornan o mobiliario urbán e as árbores, dándo un toque de cor ás rúas cara ás festas de Nadal.
Desde o Concello convidan á veciñanza a enviar as fotografías dos seus adornos colocados nas rúas a través do servizo de Whatsapp “Participa Ortigueira”, da páxina de Facebook ou do Twitter con Concello. Todas as fotografías recibidas publicaranse nas páxinas oficiais do Concello e elaborarase un gran cartel que recolla a modo de mosaico todas as imaxes. As fotografías deberán ser exclusivamente dos adornos colocados.
A data límite para enviar as imaxes é o 16 de decembro.
Estas son as canles para enviar as imaxes:
“Participa Ortigueira”: se xa está dado de alta, simplemente envíe as imaxes por whatsapp ao servizo. Se non está dado de alta, hai que darse de alta seguindo as instruccións recollidas no seguinte cartel, e unha vez recibida a mensaxe de confirmación, enviar as imaxes dos adornos colocados na rúa.
Facebook: Enviar unha mensaxe privada ao Facebook oficial do Concello de Ortigueira. Pode acceder directamente a través da seguinte ligazón:
IR Á LIGAZÓN Facebook Concello de Ortigueira
Twitter: Enviar un MD ao Twitter oficial do Concello de Ortigueira. Pode acceder directamente a través da seguinte ligazón:
IR Á LIGAZÓN Twitter Concello de Ortigueira
CURSO DE HABILIDADES DIXITAIS BÁSICAS PARA MULLERES NA AULA CEMIT DE ORTIGUEIRA
O ALCALDE FELICITARÁ AS FESTAS DE NADAL Á VECIÑANZA CON VISITAS A TODAS AS PARROQUIAS